ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 2. SEJE UPRAVNEGA ODBORA ŠOLSKEGA SKLADA OŠ MALEČNIK V ŠOLSKEM LETU 2015/2016**

Seja je potekala v četrtek, 22. 10. 2015 ob 18. uri v prostorih OŠ Malečnik.

PRISOTNI ČLANI: ga. Klavdija Brus (predstavnica staršev), ga. Darja Krstić Podgorelec (predstavnica staršev), g. Marijan Vidovič (predstavnik staršev), ga. Urška Kostanjevec (predstavnica šole), ga. Andreja Žvajker (predstavnica šole), ga. Natalija Harb (predstavnica šole)

ODSOTNI ČLANI: g. Diemat ( predstavnik staršev)

**Dnevni red:**

1. **Potrditev zapisnika 1. seje šolskega sklada**
2. **Izvolitev predsednika šolskega sklada**
3. **Predlogi in pobude delovanja**
4. **Razno**

Ad1) Ga. podpredsednica Natalija Harb je pozdravila navzoče, prebrala dnevni red in ugotovila, da je Svet šolskega sklada (ŠS) sklepčen. Prav tako smo soglasno potrdili predlagani dnevni red. Podpredsednica je prebrala zapisnik prejšnje seje in vsi smo ga potrdili.

Ad2) Tudi na tem sestanku nismo bili prisotni vsi člani, zato ponovno nismo izvolili predsednika šolskega sklada.

Ad3) Ga. podpredsednica je povedala, da je denarno stanje ŠS 4€. Naša naloga je, da dobimo prostovoljne prispevke za delovanje šolskega sklada. Staršem bomo poslali položnice za prostovoljni prispevek in dopis. Naše želje so, da bi uredili dva kotička za učence, zagotovili pomoč učencem iz socialno ogroženih družin in uredili učilnico na prostem. Ob zadostni sredstvih, bi uredili tudi poligon za kolesarje.

Člani smo se dogovorili, da pripravimo idejno skico za učilnico na prostem.

Pogovarjali smo se tudi o bazarju. Naredili bomo vabilo za bazar. Na bazar bomo povabili tudi bodoče prvošolčke, torej otroke iz malečniškega vrtca.

G. Vidovič je ponudil, da pečemo pecivo za bazar v Črnem Baronu. On časti sestavine, mi pa k njemu pošljemo 10 učencev oz. učenk, ki bi mu pomagali pri peki in okraševanju peciva. Nato bi ti pecivo tudi zavili.

Dogovorili smo se, da bomo na bazarju ponujali različne vrste čaja.

Ga. Brus se bo pozanimala, ali lahko šolski sklad prosi za pridobitev statusa 0,5% od dohodnine.

Ga. Krstič Podgorelec je predlagala, da bi pripravili delavnice za otroke, njihove starše in stare starše. Na njih bi izdelovali predmete za bazar.

Ad4) Naslednje srečanje bo v sredo, 11.11.2015 ob 15. uri na šolskem igrišču. Ogledali si bomo teren za učilnico na prostem. Vsak od nas bo poiskal ideje za postavitev take učilnice.

Naslednja seja bo sklicana v sredo, 18.11.2015 ob 18. uri.

Sestanek je bil zaključen ob 20.10.

**Zapisala Andreja Žvajker**